Пере Жимферер
Самотна музикална нота за Хьолдерлин

Превод от испански: Рада Панчовска, —

chitanka.info

Ако губя паметта, каква чистота е.

В синия гребен на покрива вечерта се забавя,

задържа златото си в най-далечни мрежи,

процежда светлината през последен процеп, разпростира се и ме издава

като дъга, която трепка над запаления въздух.

Какво ли тишината чакаше? Принцове на здрачаването, какви палати

стъпка кракът ми, какви рифове или облаци, какви звездни страни?

По-трайна бе от нас онази мъртва роза.

Как сладък за слуха е шепотът, с който се въртят планетите на водата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.